*Projekts*

**LATVIJAS REPUBLIKAS MINISTRU KABINETS**

2018.gada \_\_\_\_.\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”**

*Izdoti saskaņā ar Elektroenerģijas tirgus likuma 28.panta*

*otro daļu un 28.1panta otro daļu*

Izdarīt Ministru kabineta 2009.gada 10.marta noteikumos Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (Latvijas Vēstnesis, 2009, 42. nr.; 189. nr., 205. nr., 2010, 150. nr., 2012, 142. nr., 2013, 158. nr., 234. nr., 2014, 82 .nr., 2015, 250. nr., 2016, 137.nr., 2017, 128.nr., 2017, 204.nr.) šādus grozījumus:

1. Izteikt 1.3.apakšpunktu šādā redakcijā:

“1.3. obligātā iepirkuma un maksājumu par uzstādīto elektrisko jaudu izmaksu segšanas kārtību;”

1. Aizstāt 2.4.apakšpunktā vārdus “pārvades sistēmas operators” ar vārdiem “publiskais tirgotājs (turpmāk – tirgotājs).”
2. Izteikt 20. punktu šādā redakcijā:

“20. Ja komersants un tā iesniegums atbilst attiecīgajām prasībām, ministrija pieņem lēmumu piešķirt komersantam tiesības pārdot elektrostacijā koģenerācijā saražoto elektroenerģiju obligātā iepirkuma ietvaros vai tiesības saņemt garantētu maksu par elektrostacijā uzstādīto jaudu. Ministrija minēto lēmumu sagatavo atbilstoši šo noteikumu 21.punktam un paziņo komersantam, sistēmas operatoram un tirgotājam.”

1. Izteikt 26.punktu šādā redakcijā:

“26. Lai pārdotu elektroenerģiju obligātā iepirkuma ietvaros vai saņemtu maksu par koģenerācijas elektrostacijā uzstādīto jaudu, koģenerācijas elektrostaciju aprīko ar:

26.1. koģenerācijas elektrostacijā un tajā uzstādītajās koģenerācijas iekārtās saražotās, elektroenerģijas sistēmas operatora (turpmāk – sistēmas operators) tīklā nodotās un no tīkla saņemtās elektroenerģijas komercuzskaites mēraparātiem. Elektrotīklā nodotās un no tīkla saņemtās elektroenerģijas komercuzskaites mēraparātu uzstādīšanu un noplombēšanu veic sistēmas operators.;

26.2. siltumenerģijas uzskaites mēraparātu vai mēraparātu sistēmu, kas atbilst normatīvajos aktos par metroloģiskajām prasībām mērīšanas līdzekļiem un to metroloģiskās kontroles kārtību noteiktām prasībām un nodrošina koģenerācijas iekārtā saražotās siltumenerģijas, atsevišķos siltumenerģijas ražošanas katlos vai citā veidā saražotās siltumenerģijas un lietotājam pārdotās lietderīgās siltumenerģijas atsevišķu uzskaiti;

26.3. mēraparātu vai mērlīdzekļu sistēmu, kas nodrošina koģenerācijas iekārtā un citās siltumenerģijas ražošanas iekārtās katra patērētā kurināmā atsevišķu uzskaiti.”

1. Papildināt noteikumus ar 26.1 punktu šādā redakcijā:

 “26.1 Lai pārdotu elektroenerģiju obligātā iepirkuma ietvaros vai saņemtu maksu par koģenerācijas elektrostacijā uzstādīto jaudu, komersants nodrošina:

 26.1 1. saražotās elektroenerģijas, siltumenerģijas uzskaiti ne retāk kā reizi dienā un patērētā kurināmā uzskaiti vismaz reizi mēnesī. Uzskaites dati tiek uzglabāti vismaz piecus gadus pēc kārtējā kalendāra gada beigām;

 26.1 2. elektroenerģijas, siltumenerģijas un kurināmā padeves pieslēgumu shēmu izvietošanu koģenerācijas elektrostacijā redzamā vietā.”

1. Izteikt 28.punktu šādā redakcijā:

“28. Tirgotājs no koģenerācijas elektrostacijas, kas ir saņēmusi tiesības pārdot saražoto elektroenerģiju obligātā iepirkuma ietvaros, iepērk tikai koģenerācijā saražotās elektroenerģijas atlikumu, kas atlicis pēc elektroenerģijas izlietošanas koģenerācijas elektrostacijas darbības nodrošināšanai atbilstoši šo noteikumu 28.1 punktā minētajai koģenerācijas elektrostacijas principiālajai elektriskā pieslēguma shēmai. Atlikušo elektroenerģijas daudzumu aprēķina šo noteikumu 29.punktā minētajā kārtībā.”

1. Papildināt noteikumus ar 28.1 un 28.2 punktu šādā redakcijā:

“28.1 Koģenerācijas elektrostacijas principiālajā elektriskā pieslēguma shēmā norāda koģenerācijas iekārtas un to darbības nodrošināšanai izmantotās palīgiekārtas un ražošanā izmantojamo energoresursu padeves, dūmgāzu aizvadīšanas, saražotās elektroenerģijas un siltumenerģijas nodošanas un citu infrastruktūru, kā arī to pieslēgumu punktus, kas definē koģenerācijas elektrostacijas robežas.

28.2 komersants, kurš ieguvis tiesības pārdot koģenerācijā saražoto elektroenerģiju obligātā iepirkuma ietvaros, iesniedz sistēmas operatoram, tirgotājam un ministrijai komersanta apliecinātu šo noteikumu 28.1 punktā minēto principiālo elektriskā pieslēguma shēmu. Publiskais tirgotājs pēc šo noteikumu 24.punktā minētā līguma spēkā stāšanās koģenerācijas elektrostacijā koģenerācijā saražotās elektroenerģijas iepirkumu uzsāk, ja komersants ir iesniedzis sistēmas operatoram, tirgotājam un ministrijai šo noteikumu 28.1 punktā minēto principiālā elektriskā pieslēguma shēmu. Komersantam ir pienākums nodrošināt, ka koģenerācijas elektrostacijā veikto izmaiņu gadījumā sistēmas operatoram, tirgotājam un ministrijai tiek iesniegta komersanta apliecināta, faktiskajai situācijai atbilstoša šo noteikumu 28.1 punktā minētā principiālā elektriskā pieslēguma shēma.”

1. Aizstāt 29.punkta ievaddaļā vārdu “vajadzībām” ar vārdiem “darbības nodrošināšanai atbilstoši šo noteikumu 28.1 punktā minētajai principiālajai shēmai”
2. Izteikt 29.2.apakšpunktu šādā redakcijā:

“29.2. pieņem, ka koģenerācijā saražotās elektroenerģijas daudzums, kas atlicis pēc elektroenerģijas izlietošanas koģenerācijas elektrostacijas darbības nodrošināšanai, norēķinu periodā ir vienāds ar sistēmas operatora elektrotīklā nodotās elektroenerģijas daudzumu vai aprēķināto elektroenerģijas daudzumu šo noteikumu 29.4.apakšpunktā minētajā gadījumā, ja ir ievērots viens no šādiem nosacījumiem:

29.2.1. koģenerācijas elektrostacijai, kurā izmanto šo noteikumu 4.1. vai 4.2.apakšpunktā minēto tehnoloģiju, faktiskais kopējais enerģijas ražošanas lietderības koeficients, kas aprēķināts saskaņā ar šo noteikumu 29.1.apakšpunktu, ir 80 % vai lielāks;

29.2.2. koģenerācijas elektrostacijai, kurā izmanto kādu no šo noteikumu 4.3., 4.4., 4.5., 4.6., 4.7., 4.8., 4.9., 4.10. vai 4.11.apakšpunktā minētajām tehnoloģijām, faktiskais kopējais enerģijas ražošanas lietderības koeficients, kas aprēķināts saskaņā ar šo noteikumu 29.1.apakšpunktu, ir 75 % vai lielāks;

29.3. ja saskaņā ar šo noteikumu 29.1.apakšpunktu aprēķinātais koģenerācijas elektrostacijas faktiskais kopējais lietderības koeficients ir mazāks nekā šo noteikumu 29.2.1. vai 29.2.2.apakšpunktā minētās vērtības, koģenerācijā saražotās elektroenerģijas daudzumu, kas atlicis pēc izlietošanas koģenerācijas elektrostacijas darbības nodrošināšanai, aprēķina, izmantojot šādu formulu:

EnpCHP = Qnp × α, kur

α – attiecība starp koģenerācijas elektrostacijā uzstādīto koģenerācijas iekārtu uzstādīto elektrisko jaudu un siltuma jaudu saskaņā ar tehniskās pases datiem. Ja šādi dati nav pieejami, minēto lielumu nosaka atkarībā no izmantotās koģenerācijas tehnoloģijas saskaņā ar šo noteikumu 4.pielikumu.”

1. Papildināt noteikumus ar 29.4. apakšpunktu šādā redakcijā:

“29.4. ja koģenerācijas elektrostacijai, kurā saražoto elektroenerģiju pārdod obligātā iepirkuma ietvaros, ir vairāki pieslēgumi sistēmas operatora tīklam, katrā stundā aprēķina elektroenerģijas daudzumu, ko veido starpība starp sistēmas operatora tīklā nodoto un no sistēmas operatora tīkla saņemto elektroenerģiju visu sistēmas pieslēgumu ietvaros saskaņā ar šo noteikumu 28.1 punktā minēto principiālo elektriskā pieslēguma shēmu.”

1. Aizstāt 32.punktā vārdus “savām vajadzībām” ar vārdiem “tās darbības nodrošināšanai”.
2. Papildināt noteikumus ar 32.1 punktu šādā redakcijā:

 “32.1 Elektroenerģiju, kas nepieciešama koģenerācijas elektrostacijas darbības nodrošināšanai, komersants drīkst patērēt un pirkt, izmantojot pieslēgumu sistēmas operatora tīklam.”

1. Izteikt 35.1 punktu šādā redakcijā:

 “35.1 Ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas stacijā uzstādīto elektrisko jaudu un paziņo komersantam, tirgotājam un sistēmas operatoram, ja komersants:

35.11. neizpilda šo noteikumu 35., 72. vai 73.punktā minētos pienākumus vai neuzsāk elektroenerģijas ražošanu koģenerācijā termiņā, kāds noteikts lēmumā, ar kuru tam piešķirtas tiesības pārdot saražoto elektroenerģiju obligātā iepirkuma ietvaros.

35.12. nesaņem sistēmas operatora atļauju pieslēgt sistēmai koģenerācijas elektrostaciju ar elektrisko jaudu, kas ir vismaz 50% no komersanta iesniegumā, uz kura pamata ministrija ir pieņēmusi lēmumu piešķirt tiesības pārdot saražoto elektroenerģiju obligātā iepirkuma ietvaros, norādītās plānotās koģenerācijas elektrostacijas elektriskās jaudas termiņā, kāds noteikts lēmumā, ar kuru tam piešķirtas tiesības pārdot saražoto elektroenerģiju obligātā iepirkuma ietvaros.

35.13. nenoslēdz šo noteikumu 24. punktā minēto līgumu ar tirgotāju vai tas nestājas spēkā triju mēnešu laikā pēc šo noteikumu 72. vai 73. punktā, vai lēmumā, ar kuru tam piešķirtas tiesības pārdot saražoto elektroenerģiju obligātā iepirkuma ietvaros, noteiktā termiņa elektroenerģijas ražošanas koģenerācijā uzsākšanai iestāšanās.”

1. Papildināt noteikumus ar 35.2 un 35.3 punktu šādā redakcijā:

“35.2 Ja komersanta koģenerācijas elektrostacijā uzstādītā elektriskā jauda, kas norādīta līgumā ar tirgotāju, iepriekšējā kalendāra gada beigās ir mazāka par komersanta iesniegumā, uz kura pamata ministrija ir pieņēmusi lēmumu par tiesību piešķiršanu pārdot koģenerācijā saražoto elektroenerģiju obligātā iepirkuma ietvaros, norādīto plānoto koģenerācijas elektrostacijas elektrisko jaudu, ministrija līdz attiecīgā gada 1.aprīlim pieņem lēmumu, ar kuru groza kalendāra gadā obligātā iepirkuma ietvaros iepērkamās elektroenerģijas apjomu. Obligātā iepirkuma ietvaros iepērkamās elektroenerģijas apjomu aprēķina, izmantojot šādu formulu:

$A\_{OI}=\frac{A\_{p}}{P\_{p}}×P\_{f}$, kur

AOI – kalendāra gadā obligātā iepirkuma ietvaros iepērkamās elektroenerģijas apjoms (MWh);

Ap – lēmumā, ar kuru komersantam piešķirtas tiesības pārdot saražoto elektroenerģiju obligātā iepirkuma ietvaros, noteiktais kalendāra gadā obligātā iepirkuma ietvaros iepērkamās elektroenerģijas apjoms (MWh);

Pp – iesniegumā, uz kura pamata ministrija ir pieņēmusi lēmumu par tiesību piešķiršanu pārdot koģenerācijā saražoto elektroenerģiju obligātā iepirkuma ietvaros, norādītā plānotā koģenerācijas elektrostacijas elektriskā jauda (MW);

Pf – koģenerācijas elektrostacijā uzstādītā elektriskā jauda, kas norādīta līgumā ar tirgotāju, pārskata gada beigās (MW).

Obligātā iepirkuma ietvaros iepērkamās elektroenerģijas apjomu norāda ar precizitāti trīs zīmes aiz komata. Lēmumu paziņo komersantam, tirgotājam un sistēmas operatoram.

35.3 Šo noteikumu 35.2 punktā minēto lēmumu ministrija pieņem, ja saskaņā ar šo noteikumu 35.2 punktā minēto formulu aprēķinātais lielums ir mazāks par komersantam noteikto no koģenerācijas elektrostacijas kalendāra gadā obligātā iepirkuma ietvaros iepērkamās elektroenerģijas apjomu (MWh).”

1. Aizstāt 36.punktā vārdus “pārvades sistēmas operators” (attiecīgā locījumā) ar vārdiem “tirgotājs” (attiecīgā locījumā).
2. Aizstāt 38. un 39.punktā vārdus “pārvades sistēmas operators” ar vārdiem “tirgotājs”.
3. Izteikt 40. punktu šādā redakcijā:

 “40. Komersants katru gadu līdz 1.martam iesniedz ministrijā pārskatu par tā īpašumā esošas koģenerācijas elektrostacijas darbību atbilstoši šo noteikumu 5.pielikumam. Pārskatu iesniedz ministrijas elektroniskajā sistēmā, kas paredzēta elektrostaciju gada pārskatu iesniegšanai. Sistēmas operators pēc ministrijas pieprasījuma iesniedz datus par komersantu iepriekšējā gadā tīklā nodoto un no tīkla saņemto elektroenerģijas apjomu. Pārskatā sniegtos datus par saražoto elektroenerģiju un siltumenerģiju, pārdoto lietderīgo siltumenerģiju, koģenerācijas elektrostacijā patērēto elektroenerģiju, patērēto kurināmo un izmantoto koģenerācijas tehnoloģiju un kopējo uzstādīto elektrisko un siltuma jaudu apstiprina neatkarīgs akreditēts auditors, norādot, ka dati atbilst faktiskajai situācijai koģenerācijas elektrostacijā vai norādot par konkrētu datu neatbilstību. Vienlaikus neatkarīgs akreditēts auditors sagatavo ziņojumu, kurā iekļauj detalizētu informāciju par koģenerācijas elektrostacijas gada pārskatā sniegtās informācijas atbilstību un pamatotību, kā arī veiktajām darbībām un pārbaudītajiem dokumentiem, lai par to pārliecinātos, tostarp pievieno sarakstu ar šo noteikumu 26.1. un 26.2. apakšpunktā minēto mērierīču numuriem un verifikācijas termiņiem. ”

1. Izteikt 40. 2 un 40.3 punktu šādā redakcijā:

 “40.2 Ja komersants nav iesniedzis šo noteikumu 40. vai 42. punktā minētos dokumentus, ministrija līdz 1.aprīlim nosūta tam brīdinājumu.

40.3 Ja komersants mēneša laikā pēc šo noteikumu 40.2 punktā minētā brīdinājuma saņemšanas neiesniedz šo noteikumu [40.](https://likumi.lv/doc.php?id=189260" \l "p40" \t "_blank) vai 42.punktā minētos dokumentus, ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.”

1. Izteikt 42., 43., 44. un 44.1 punktu šādā redakcijā:

 “42. Šo noteikumu 40. punktā minētajam pārskatam pievieno šo noteikumu 40.punktā minēto neatkarīga akreditēta auditora ziņojumu, pārskata periodā spēkā esoša lietderīgās siltumenerģijas pārdošanas līguma kopiju, regulatora lēmuma kopiju par siltumenerģijas tarifu (ja siltumenerģijas tarifu apstiprinājis regulators), dokumentu kopijas, kas apliecina ikmēneša pārdotās siltumenerģijas daudzumu un cenu, aprakstu un aprēķina piemēru par izmantotā kurināmā siltumspējas noteikšanu, šo noteikumu 26.3. apakšpunktā minēto mēraparātu vai mērlīdzekļu sistēmu uzskaitījumu un darbības aprakstu un paskaidrojuma rakstu par pārskata gadā veiktajām izmaiņām koģenerācijas elektrostacijā, ja šādas izmaiņas ietekmē 40.punktā minētajā pārskatā norādāmos datus, citastarp norādot koģenerācijas elektrostacijas elementus, kurus skar attiecīgās izmaiņas.

 43. Regulators kontrolē koģenerācijas elektrostacijas darbības atbilstību saskaņā ar normatīvajiem aktiem sabiedrisko pakalpojumu sniegšanas jomā, elektroenerģijas sistēmas operators – uz elektroietaišu piederības robežas uzstādīto elektroenerģijas komercuzskaites ierīču stāvokli un sistēmā nodotās jaudas lielumu, bet siltumapgādes sistēmas operators – siltumenerģijas komercuzskaites ierīču stāvokli.

44. Ministrija triju mēnešu laikā pēc šo noteikumu 40.punktā minētā pārskata saņemšanas izvērtē koģenerācijas elektrostacijas atbilstību šo noteikumu [6.](https://likumi.lv/doc.php?id=189260" \l "p6" \t "_blank)vai [10. punktā](https://likumi.lv/doc.php?id=189260" \l "p10" \t "_blank) noteiktajiem efektivitātes kritērijiem un saražotās elektroenerģijas izlietojumu koģenerācijas elektrostacijas darbības nodrošināšanai saskaņā ar šo noteikumu prasībām. Ja koģenerācijas elektrostacija neatbilst šo noteikumu [6.](https://likumi.lv/doc.php?id=189260" \l "p6" \t "_blank)vai [10. punktā](https://likumi.lv/doc.php?id=189260" \l "p10" \t "_blank) noteiktajiem efektivitātes kritērijiem vai tās obligātā iepirkuma ietvaros pārdotās elektroenerģijas apjoms ir vienāds ar saražotās elektroenerģijas apjomu, ministrija nosūta komersantam brīdinājumu par koģenerācijas elektrostacijas neatbilstību un iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.”

44.1 Ministrija, lai pārliecinātos par šo noteikumu 40.punktā minētajā pārskatā sniegtās informācijas par koģenerācijas elektrostacijas atbilstību šo noteikumu prasībām, ir tiesīga pieprasīt komersantam iesniegt papildu informāciju un skaidrojumus. Komersantam ir pienākums 10 darba dienu laikā pēc ministrijas pieprasījuma saņemšanas iesniegt pieprasīto informāciju. Ja pārskatā sniegtā informācija neatbilst šo noteikumu prasībām, ministrija nosūta komersantam brīdinājumu par iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.”

1. Papildināt noteikumus ar 44.2, 44.3 un 44.4 punktu šādā redakcijā:

 “44.2 Ministrija reizi pusgadā pārliecinās par komersanta Valsts ieņēmumu dienesta administrēto nodokļu un nodevu parādu neesamību. Ja ministrija konstatē, ka komersantam ir nodokļu vai nodevu parāds, kas kopsummā ir lielāks par 150 *euro*, ministrija nosūta komersantam brīdinājumu par iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.

44.3 Ja atbilstoši ministrijas rīcībā esošajai informācijai, komersants koģenerācijas elektrostacijas ekspluatācijā neievēro būvniecības vai būvju reglamentējošo normatīvo aktu prasības, ministrija nosūta brīdinājumu par iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.

44.4 Ja tirgotāja rīcībā ir informācija par iespējamu koģenerācijas elektrostacijas neatbilstību normatīvajiem aktiem, tas nekavējoties par to informē ministriju. Lai pārliecinātos par koģenerācijas elektrostacijas atbilstību, ministrija ir tiesīga pieprasīt komersantam iesniegt papildu informāciju un skaidrojumus. Komersantam ir pienākums 10 darba dienu laikā pēc ministrijas pieprasījuma saņemšanas iesniegt prasīto informāciju.”

1. Svītrot 45. punktu.

1. Izteikt 45.1 un 45.2 punktu šādā redakcijā:

 “45.1 Ministrija var izveidot kontroles grupu, kas ir tiesīga pārbaudīt koģenerācijas elektrostacijas atbilstību normatīvo aktu prasībām un ministrijai iesniegtās informācijas ticamību. Komersantam ir pienākums nodrošināt kontroles grupai piekļuvi koģenerācijas elektrostacijai. Pārbaudes ietvaros kontroles grupa pieprasa komersantam pārbaudes īstenošanai nepieciešamo informāciju. Kontroles grupai nepieciešamo informāciju šo noteikumu 45.9 punktā minētā pārbaudes akta sagatavošanai komersants var iesniegt ministrijā 10 darba dienu laikā pēc kontroles grupas veiktās pārbaudes.

45.2 Ja ministrija konstatē, ka koģenerācijas elektrostacija neatbilst vai šo noteikumu 40.punktā minētā gada pārskata periodā nav atbildusi vienam no šādiem kritērijiem, ministrija nosūta komersantam brīdinājumu par iespēju zaudēt tiesības pārdot koģenerācijā ražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu:

45.2 1. koģenerācijas elektrostacija neatbilst šo noteikumu 6. vai 10. punktā minētajiem kritērijiem vai komersanta rīcībā nav dokumentu, kas apliecina koģenerācijas elektrostacijas atbilstību minētajiem kritērijiem;

45.2 2. koģenerācijas elektrostacijā uzstādītā elektriskā jauda, kas pieslēgta sistēmas operatora tīklam, neatbilst līgumā ar tirgotāju norādītajai jaudai;

45.2 3. koģenerācijas elektrostacijā netiek nodrošināta saražotās elektroenerģijas izlietošana koģenerācijas elektrostacijas darbības nodrošināšanai saskaņā ar šo noteikumu prasībām;

45.2 4. koģenerācijas elektrostacijā nav uzstādītas vai uzstādītās mēraparātu vai mērlīdzekļu sistēmas neatbilst šo noteikumu 26.punktam;

45.2 5. koģenerācijas elektrostacija neatbilst normatīvajos aktos, kas nosaka prasības koģenerācijas elektrostaciju darbībai enerģētikas, vides un darba drošības jomā, noteiktajām prasībām vai kontroles grupas pārbaudēs konstatētās neatbilstības šo noteikumu prasībām var ietekmēt izmaksājamā atbalsta apmēru.”

1. Papildināt noteikumus ar 45.3, 45.4, 45.5, 45.6, 45.7, 45.8 , 45.9 un 45.10 punktu šādā redakcijā:

 “45.3 Ja ministrija pēc kontroles grupas apsekojuma konstatē, ka koģenerācijas elektrostacijā izmantotās tehnoloģijas veids vai kurināmais neatbilst iesniegumā, uz kura pamata ministrija ir pieņēmusi lēmumu piešķirt tiesības pārdot saražoto elektroenerģiju obligātā iepirkuma ietvaros norādītajai informācijai, vai koģenerācijas elektrostacijā nav paredzēta saražotās siltumenerģijas nodošana lietderīgas siltumenerģijas lietotājam, ministrija mēneša laikā pēc šo noteikumu 45.9 punktā minētā pārbaudes akta saņemšanas no komersanta pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.

45.4 Komersants šo noteikumu 40.punktā minētajā pārskatā norāda kontaktpersonu, tās elektroniskā pasta adresi un telefona numuru, ar kuru ministrija var sazināties saistībā ar kontroles grupas plānotajām pārbaudēm, kā arī kontaktpersonu, kura var nodrošināt kontroles grupas piekļuvi koģenerācijas elektrostacijai un tās telefona numuru. Komersants piecu darba dienu laikā informē ministriju par izmaiņām minētajā kontaktinformācijā.

45.5  Kontroles grupa ir tiesīga veikt koģenerācijas elektrostacijas plānoto un neplānoto pārbaudi.

45.6 Ministrija, veicot plānoto pārbaudi, brīdina komersantu par plānotās kontroles veikšanas datumu. Informāciju par plānoto pārbaudi ministrija nosūta komersantam uz šo noteikumu 45.4 punktā minēto un šo noteikumu 5.pielikumā noteiktajā veidlapā norādīto elektronisko adresi vai komersanta juridisko adresi. Ministrija plānotās kontroles veikšanas datumu nosaka vismaz trīs darba dienas pēc komersantam nosūtītās informācijas saņemšanas. Ja ministrijas noteiktajā datumā komersants nevar nodrošināt kontroles grupai iespēju veikt koģenerācijas elektrostacijas pārbaudi, ministrija atkārtoti nosaka kontroles veikšanas datumu, kas nav vēlāks kā 15 darba dienas pēc sākotnēji noteiktā datuma.

45.7 Ja kontroles grupai, ierodoties koģenerācijas elektrostacijā bez iepriekšēja brīdinājuma, komersants nevar nodrošināt kontroles grupai iespēju veikt koģenerācijas elektrostacijas pārbaudi, kontroles grupa ne vēlāk kā 10 darba dienas pēc pirmās kontroles grupas ierašanās koģenerācijas elektrostacijā atkārtoti ierodas koģenerācijas elektrostacijā, lai veiktu pārbaudi.

45.8 Ja komersants saskaņā ar šo noteikumu 45.6 un 45.7 punktu atkārtoti nenodrošina kontroles grupai iespēju veikt koģenerācijas elektrostacijas pārbaudi, ministrija mēneša laikā pēc atkārtoti noteiktā kontroles veikšanas datuma pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.

45.9 Ministrija pēc kontroles grupas pārbaudes veikšanas sagatavo pārbaudes aktu un nosūta komersantam. Pārbaudes aktā norādīts kontroles grupas konstatētais par koģenerācijas elektrostacijas atbilstību normatīvo aktu prasībām un komersanta sniegtie paskaidrojumi. Komersanta paraksttiesīgā persona un persona, kas bijusi klāt pārbaudes laikā, paraksta pārbaudes aktu un 10 darba dienu laikā pēc tā saņemšanas nosūta ministrijai.

45.10 Trīs mēnešu laikā pēc šo noteikumu 44.punktā minētā brīdinājuma par saražotās elektroenerģijas izlietojuma koģenerācijas elektrostacijas darbības nodrošināšanai neatbilstību, kā arī pēc šo noteikumu 44.1 punktā vai 45.2 3.apakšpunktā minētā brīdinājuma saņemšanas komersantam, kas ieguvis tiesības pārdot koģenerācijā ražoto elektroenerģiju obligātā iepirkuma ietvaros vai kas ieguvis tiesības saņemt maksu par koģenerācijas elektrostacijā uzstādīto elektrisko jaudu, jāatjauno koģenerācijas elektrostacijas atbilstība attiecīgajiem kritērijiem, par kuriem izteikts brīdinājums, un jāiesniedz ministrijā pārskats par minēto laikposmu atbilstoši šo noteikumu [5.pielikumā](https://likumi.lv/doc.php?id=189260" \l "piel5" \t "_blank) noteiktajai veidlapai, kas apliecina koģenerācijas elektrostacijas atbilstību attiecīgajiem kritērijiem visā trīs mēnešu periodā.”

1. Izteikt 46., 46.1 un46.2 punktu šādā redakcijā:

 “46. Sešu mēnešu laikā pēc šo noteikumu 45.2 1.apakšpunktā minētā brīdinājuma saņemšanas komersantam, kas ieguvis tiesības pārdot koģenerācijā ražoto elektroenerģiju obligātā iepirkuma ietvaros vai kas ieguvis tiesības saņemt maksu par koģenerācijas elektrostacijā uzstādīto elektrisko jaudu, jāatjauno koģenerācijas elektrostacijas atbilstība šo noteikumu 6. vai 10.punktā noteiktajiem efektivitātes attiecīgajam kritērijiem un jāiesniedz ministrijā pārskats par minēto laikposmu atbilstoši šo noteikumu 5.pielikumā noteiktajai veidlapai, kas apliecina koģenerācijas elektrostacijas atbilstību attiecīgajiem kritērijiem visā sešu mēnešu periodā.

 46.1 Trīs mēnešu laikā pēc šo noteikumu 44.2 vai 44.3 punktā, 45.2 2. vai 45.2 5.apakšpunktā minētā brīdinājuma saņemšanas komersants, kas ieguvis tiesības pārdot koģenerācijā ražoto elektroenerģiju obligātā iepirkuma ietvaros vai kas ieguvis tiesības saņemt maksu par koģenerācijas elektrostacijā uzstādīto elektrisko jaudu, nodrošina koģenerācijas elektrostacijas un komersanta atbilstību attiecīgajiem kritērijiem un iesniedz ministrijā attiecīgu apliecinājumu.

 46.2 Viena mēneša laikā pēc šo noteikumu 45.2 4. apakšpunktā minētā brīdinājuma saņemšanas komersants, kas ieguvis tiesības pārdot koģenerācijā ražoto elektroenerģiju obligātā iepirkuma ietvaros vai kas ieguvis tiesības saņemt maksu par koģenerācijas elektrostacijā uzstādīto elektrisko jaudu, nodrošina koģenerācijas elektrostacijas un komersanta atbilstību attiecīgajiem kritērijiem un iesniedz ministrijā attiecīgu apliecinājumu.”

1. Papildināt noteikumus ar 46.3 punktu šādā redakcijā:

 “46.3 Ja ministrija iepriekšējo piecu gadu laikā ir nosūtījusi trīs brīdinājumus komersantam saskaņā ar šo noteikumu 44., 44.1, 44.3, vai 45.2 punktu un ministrija konstatē komersanta vai tā koģenerācijas elektrostacijas neatbilstību kādam no šo noteikumu 44., 44.1, 44.3, vai 45.2 punktā minētajiem kritērijiem, ministrija, mēneša laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.”

1. Izteikt 47. punktu šādā redakcijā:

 “47. Ja šo noteikumu 45.10 apakšpunktā vai [46.punktā](https://likumi.lv/doc.php?id=189260" \l "p46" \t "_blank) minētā pārskata dati liecina, ka koģenerācijas elektrostacija attiecīgajā pārskata periodā nav atbildusi noteiktajiem kritērijiem, vai pēc šo noteikumu [46.](https://likumi.lv/doc.php?id=189260" \l "p44.1" \t "_blank)[1](https://likumi.lv/doc.php?id=189260" \l "p44.1" \t "_blank) vai 46.2 punktā komersanta apliecinājuma iesniegšanas tiek konstatēta neatbilstība šo noteikumu 44.2 vai 44.3 punktā, 45.2 2. vai 45.2 4.apakšpunktā minētajiem kritērijiem, ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.”

1. Papildināt noteikumus ar 47.1 punktu šādā redakcijā:

“47.1 Ja komersants šo noteikumu 45.10 vai 46. punktā minētajā periodā nevar nodrošināt noteikto kritēriju izpildi, tas piecu darba dienu laikā pēc brīdinājuma saņemšanas informē ministriju, tirgotāju un sistēmas operatoru par koģenerācijas elektrostacijas neatbilstību. Tirgotājs nākamajā darba dienā pēc komersanta paziņojuma saņemšanas aptur elektroenerģijas iepirkumu obligātā iepirkuma ietvaros vai jaudas komponentes maksāšanu koģenerācijas elektrostacijai. Komersants pēc atbilstības nodrošināšanas šo noteikumu 45.10 vai 46.punktā minētajiem kritērijiem iesniedz apliecinājumu ministrijai un tirgotājam. Tirgotājs nākamajā darba dienā pēc komersanta apliecinājuma saņemšanas atsāk elektroenerģijas iepirkumu obligātā iepirkuma ietvaros vai jaudas komponentes maksāšanu koģenerācijas elektrostacijai. Ja komersants šo noteikumu 45.10 punktā noteiktajā periodā pēc šo noteikumu 45.10 punktā minētā pārskata iesniegšanas vai šo noteikumu 46. punktā noteiktajā periodā pēc šo noteikumu 46.punktā minētā pārskata iesniegšanas, izņemot periodu, kurā tirgotājs ir apturējis elektroenerģijas iepirkumu obligātā iepirkuma ietvaros un jaudas komponentes maksāšanu koģenerācijas elektrostacijai, nav ievērojis koģenerācijas elektrostacijas atbilstību attiecīgajiem kritērijiem, ministrija pieņem šo noteikumu 47.punktā minēto lēmumu.”

1. Izteikt 48. un 49.punktu šādā redakcijā:

“48. Pamatojoties uz šo noteikumu 35.1, 40.3, 45.3, 46.3, 45.8, [47. vai 49. punktā](https://likumi.lv/doc.php?id=189260" \l "p47" \t "_blank) minēto lēmumu, tirgotājs pārtrauc šo noteikumu [24.](https://likumi.lv/doc.php?id=189260" \l "p24" \t "_blank)vai [36.punktā](https://likumi.lv/doc.php?id=189260" \l "p36" \t "_blank) minētā līguma darbību. Pēc līguma pārtraukšanas koģenerācijas elektrostacija drīkst turpināt darbu un pārdot saražoto elektroenerģiju jebkuram tirgus dalībniekam, savstarpēji vienojoties par pārdošanas nosacījumiem.

49. Komersants var atteikties no tiesībām pārdot koģenerācijā saražoto elektroenerģiju obligātā iepirkuma ietvaros vai tiesībām saņemt garantētu maksu par koģenerācijas elektrostacijā uzstādīto jaudu, iesniedzot ministrijai attiecīgu iesniegumu. Ministrija mēneša laikā pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu. Lēmumu paziņo komersantam, tirgotājam un sistēmas operatoram.”

1. Papildināt noteikumus ar 49.1, 49.2, 49.3, 49.4 un 49.5 punktu šādā redakcijā:

“49.1 Tirgotājs, piesaistot neatkarīgus ekspertus, veic koģenerācijas elektrostaciju, kuras noslēgušas līgumu ar tirgotāju par elektroenerģijas iepirkumu obligātā iepirkuma ietvaros vai garantēto maksu par elektrostacijā uzstādīto elektrisko jaudu, apsekojumu un pārbaudi, tai skaitā veicot novērtējumu par atbilstību šo noteikumu prasībām un mērķim veicināt koģenerāciju, kas balstīta uz lietderīgās siltumenerģijas pieprasījumu. Attiecīgajā pusgadā pārbaudāmo koģenerācijas elektrostaciju sarakstu, kas sastādīts, pamatojoties uz risku izvērtējumu, tirgotājam izsniedz ministrija. Ministrija pēc tirgotāja pieprasījuma izsniedz tās rīcībā esošos dokumentus par pārbaudāmās koģenerācijas elektrostacijas darbību. Komersantam ir pienākums nodrošināt tirgotāja piekļuvi koģenerācijas stacijai, kā arī sniegt pārbaudes īstenošanai nepieciešamos dokumentus, informāciju un rakstveida un mutiskus paskaidrojumus.

49.2 Tirgotājs līdz katra kalendārā gada 31.janvārim un 31.jūlijam iesniedz ministrijā detalizētu ziņojumu par iepriekšējā pusgadā veiktajiem šo noteikumu 49.1 punktā minētajiem apsekojumiem, veiktajām pārbaudēm, konstatētajām neatbilstībām un izdarīto novērtējumu. Pirmo ziņojumu iesniedz līdz 2018.gada 31.jūlijam.

49.3 Izmaksas, kas tirgotājam radušās šo noteikumu 49.1 un 49.2 punkta izpildes rezultātā, iekļauj obligātā iepirkuma un jaudas komponenšu aprēķinā. Regulators, apstiprinot obligātā iepirkuma un jaudas komponentes, ņem vērā tirgotājam radušās izmaksas.”

1. Aizstāt 51.3. apakšpunktā vārdus “pārvades sistēmas operators” ar vārdiem “tirgotājs”.
2. Aizstāt 53.3. apakšpunktā vārdus “ja koģenerācijas iekārtā izmanto atjaunojamo energoresursu vai kūdras un citu kurināmo maisījumu” ar vārdiem “ja koģenerācijas elektrostacijā par kurināmo izmanto atjaunojamos energoresursus un kūdras vai cita kurināmā maisījumu ar tiem”.
3. Aizstāt 55.1 punktā vārdus “pārvades sistēmas operators” ar vārdiem “tirgotājs”.
4. Papildināt noteikumus ar 55.3. apakšpunktu šādā redakcijā:

“55.3 ja koģenerācijas elektrostacijā par kurināmo izmanto atjaunojamos energoresursus un kūdras vai cita kurināmā maisījumu ar tiem, garantēto maksu aprēķina kā vidējo svērto lielumu proporcionāli dažādu veidu kurināmā patēriņam. Šādā gadījumā koģenerācijas elektrostaciju aprīko ar mērierīču sistēmu, kas ļauj atsevišķi uzskaitīt katra veida kurināmā patēriņu. Ja atjaunojamie energoresursi veido vismaz 90 % no koģenerācijas iekārtas patērētā kurināmā apjoma, pieņem, ka visa koģenerācijas iekārtā saražotā elektroenerģija ir ražota no atjaunojamajiem energoresursiem.”

1. Izteikt 56.15 punktu šādā redakcijā:

“56.15 Ja komersants mēneša laikā pēc šo noteikumu [56.](https://likumi.lv/doc.php?id=189260" \l "p56.14 " \t "_blank)[14](https://likumi.lv/doc.php?id=189260" \l "p56.14 " \t "_blank) [punktā](https://likumi.lv/doc.php?id=189260" \l "p56.14 " \t "_blank) minētā brīdinājuma saņemšanas neizpilda šo noteikumu 56.9 vai [56.](https://likumi.lv/doc.php?id=189260" \l "p56.10 " \t "_blank)[10](https://likumi.lv/doc.php?id=189260" \l "p56.10 " \t "_blank) [punktā](https://likumi.lv/doc.php?id=189260" \l "p56.10 " \t "_blank) minētās prasības, ministrija pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros vai saņemt maksu par koģenerācijas elektrostacijā uzstādīto elektrisko jaudu.”

1. Papildināt noteikumus ar 90., 91. 92., 93., 94., 95., 96., 97., 98 un 99.punktu šādā redakcijā:

“90. Šo noteikumu 29.4. apakšpunktu piemēro ar 2019. gada 1. jūliju.

91. Šo noteikumu 35.12.apakšpunktu piemēro tām elektrostacijām, kurām termiņš elektroenerģijas ražošanas koģenerācijā uzsākšanā iestājas pēc šo noteikumu 35.12.apakšpunkta spēkā stāšanās.

 92. Ministrija pieņem lēmumu, ar kuru tiek atceltas komersantam piešķirtās tiesības pārdot koģenerācijā saražoto elektroenerģiju obligātā iepirkuma ietvaros, ja komersantam, kuram šo noteikumu 72. vai 73. punktā, vai lēmumā, ar kuru tam piešķirtas tiesības pārdot saražoto elektroenerģiju obligātā iepirkuma ietvaros, noteiktais termiņš elektroenerģijas ražošanas koģenerācijā uzsākšanai ir iestājies pirms šo noteikumu 35.13. punkta spēkā stāšanās, un šo noteikumu 24. punktā minētais līgums ar tirgotāju nav noslēgts un stājies spēkā triju mēnešu laikā pēc šo noteikumu 35.13.apakšpunkta spēkā stāšanās.

93. Šo noteikumu 35.2 un 35.3 punktu piemēro ar 2019.gada 1.janvāri.

94. Šo noteikumu 40.punktā minētos pārskatus par 2017.gadu iesniedz saskaņā ar šo noteikumu redakciju, kas bija spēkā līdz 2017.gada 31.decembrim.

95. Komersants papildus šo noteikumu 40.punktā minētajam pārskatam par 2017.gadu, līdz 2018.gada 1.maijam iesniedz ministrijā šo noteikumu 5.pielikuma II.daļu elektroniski *Microsoft Office Excel* vai ekvivalentā formātā.

96. Komersantiem ir pienākums par šo noteikumu 45.4 punktā minēto kontaktpersonu informēt ministriju līdz 2018.gada 1.maijam.

97. Šo noteikumu 28.2 punktu piemēro no 2019.gada 1.jūnija.

98. Komersanti, kuri līdz 2019.gada 1.jūnijam ir uzsākuši koģenerācijas elektrostacijā koģenerācijā saražotās elektroenerģijas pārdošanu obligātā iepirkuma ietvaros, līdz 2019.gada 1.jūnijam iesniedz sistēmas operatoram, tirgotājam un ministrijai šo noteikumu 28.1 punktā minēto principiālā elektriskā pieslēguma shēmu.

99. Ja šo noteikumu 98.punktā minētie komersanti līdz 2019.gada 1.jūnijam nav iesnieguši sistēmas operatoram, tirgotājam un ministrijai šo noteikumu 28.1 punktā minēto principiālā elektriskā pieslēguma shēmu, tirgotājs ar 2019.gada 1.jūliju pārtrauc koģenerācijā saražotās elektroenerģijas iepirkumu obligātā iepirkuma ietvaros. Tirgotājs atsāk koģenerācijā saražotās elektroenerģijas iepirkumu obligātā iepirkuma ietvaros ar nākamā pilnā kalendārā mēneša pirmo datumu pēc šo noteikumu 28.1 punktā minēto principiālā elektriskā pieslēguma shēmas iesniegšanas sistēmas operatoram, tirgotājam un ministrijai.”

1. Izteikt 5. pielikumu šādā redakcijā:

“5.pielikums

Ministru kabineta

2009.gada 10.marta

noteikumiem Nr.221

**Koģenerācijas elektrostacijas gada pārskats**

**I. Vispārīga informācija par koģenerācijas elektrostaciju**

|  |  |  |
| --- | --- | --- |
| 1. | Koģenerācijas elektrostacijas atrašanās vieta (adrese vai zemesgabala kadastra numurs) |  |
| 2. | Koģenerācijas elektrostacijas vai koģenerācijas iekārtas ekspluatācijā nodošanas gads1  |  |
| 3. | Reģistrācijas numurs elektroenerģijas ražotāju reģistrā (ja tā nepieciešamība noteikta tiesību aktos) |  |
| 4. | Sistēmas operators, kura elektrotīkliem elektrostacija pieslēgta |  |
| 5. | Komersants (firma, juridiskā adrese, reģistrācijas numurs) |  |
| 6. | Koģenerācijas elektrostacijas vai koģenerācijas iekārtas uzstādītā jauda:  |  |
| 6.1. | elektriskā (MW) |  |
| 6.2. | siltuma (MW3) |  |
| 7. | Koģenerācijas tehnoloģija |  |
| 8. | Izmantotā kurināmā veids/veidi |  |
| 9. | Darbinieku skaits |  |
| 10. | Lietderīgās siltumenerģijas: |  |
| 10.1. | lietotājs (firma, juridiskā adrese, reģistrācijas numurs) |  |
| 10.2. | izmantošanas veids (karstais ūdens, tvaiks vai dūmgāzu tiešā izmantošana) |  |
| 11. | Komersants norāda personu, kura saskaņā ar [Noziedzīgi iegūtu līdzekļu legalizācijas un terorisma finansēšanas novēršanas likuma](http://www.likumi.lv/doc.php?id=178987" \o "Noziedzīgi iegūtu līdzekļu legalizācijas un terorisma finansēšanas novēršanas likums /Spēkā esošs/" \t "_blank) 1.panta 5.punkta ''a" vai ''b" apakšpunktu uzskatāma par kapitālsabiedrības patieso labuma guvēju, un datus, kas ļauj šo personu nepārprotami identificēt2 |  |
| 12. | Spriegums tīklā, kuram pieslēgta koģenerācijas elektrostacija (kV) |  |
| 13. | Kontaktpersona (elektroniskā pasta adrese, telefona numurs), ar kuru ministrija var sazināties saistībā ar ministrijas kontroles grupas plānotajām pārbaudēm |  |
| 14. | Kontaktpersona (telefona numurs), kura var nodrošināt kontroles grupas piekļuvi koģenerācijas elektrostacijai  |  |

Piezīmes.

1. Ja koģenerācijas elektrostacijā veikta modernizācija, kuras izmaksas pārsniedz 50 % no ieguldījuma izmaksām par līdzvērtīgu jaunu koģenerācijas elektrostaciju, par stacijas ekspluatācijā nodošanas gadu uzskata to kalendāra gadu, kurā modernizētā koģenerācijas elektrostacija uzsākusi ražot elektrību.

2. Ja komersants objektīvu iemeslu dēļ nevar noskaidrot personu, kura uzskatāma par kapitālsabiedrības patieso labuma guvēju, vai nevar iegūt atsevišķas ziņas par minēto personu, vai šādas personas nav, komersants norāda iemeslus, kuru dēļ ziņas par kapitālsabiedrības patiesajiem labuma guvējiem netiek sniegtas.

3. Koģenerācijas elektrostacijas uzstādītā siltuma jauda, kas atbilst elektrostacijā uzstādīto koģenerācijas iekārtu izgatavotāja noteikto bruto siltumjaudu summai.

**II. Informācija par koģenerācijas elektrostacijas darbību \_\_\_\_\_.gadā**

|  |  |  |  |  |  |
| --- | --- | --- | --- | --- | --- |
| **Nr. p.k.** |  | **Mēr-vienība** | **Mēneši** | **Kopā****gadā** | **Auditora atzinums** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |  | **Atbilst** | **Neatbilst** |
| Informācija par koģenerācijas iekārtā patērēto kurināmo1 |  |  |
| 1. | Dabasgāzes patēriņš | 1000 m3 |  |  |  |  |  |  |  |  |  |  |  |  |  |  |  |
| 2. | Dabasgāzes augstākā vai zemākā siltumspēja (norādīt vajadzīgo) | MWh/1000 m3 |  |  |  |  |  |  |  |  |  |  |  |  |  |  |  |
| 3. | Dabasgāzes patēriņš | MWh |  |  |  |  |  |  |  |  |  |  |  |  |  |  |  |
| 4. | Dabasgāzes cena2 | EUR/1000 m3 |  |  |  |  |  |  |  |  |  |  |  |  |  |  |  |
| 5. | Degvieleļļa | t |  |  |  |  |  |  |  |  |  |  |  |  |  |  |  |
| 6. | Degvieleļļas zemākā siltumspēja | MWh/t |  |  |  |  |  |  |  |  |  |  |  |  |  |  |  |
| 7. | Degvieleļļas patēriņš | MWh |  |  |  |  |  |  |  |  |  |  |  |  |  |  |  |
| 8. | Degvieleļļas cena | EUR/t |  |  |  |  |  |  |  |  |  |  |  |  |  |  |  |
| 9. | Koksnes šķeldas patēriņš | m3ber |  |  |  |  |  |  |  |  |  |  |  |  |  |  |  |
| 10. | Koksnes šķeldas blīvums | kg/m3ber |  |  |  |  |  |  |  |  |  |  |  |  |  |  |  |
| 11. | Koksnes šķeldas zemākā siltumspēja | MWh/t |  |  |  |  |  |  |  |  |  |  |  |  |  |  |  |
| 12. | Koksnes šķeldas patēriņš | MWh |  |  |  |  |  |  |  |  |  |  |  |  |  |  |  |
| 13. | Koksnes šķeldas cena | EUR/m3ber;EUR/MWh (norādīt vajadzīgo) |  |  |  |  |  |  |  |  |  |  |  |  |  |  |  |
| 14. | Kopējais kurināma patēriņš | MWh |  |  |  |  |  |  |  |  |  |  |  |  |  |  |  |
| 15. | Koģenerācijas iekārtā saražotā siltumenerģija | MWh |  |  |  |  |  |  |  |  |  |  |  |  |  |  |  |
| 16. | Lietotājam pārdotā lietderīgā siltumenerģija | MWh |  |  |  |  |  |  |  |  |  |  |  |  |  |  |  |
| 17. | Lietderīgās siltumenerģijas pārdošanas cena | EUR/MWh |  |  |  |  |  |  |  |  |  |  |  |  |  |  |  |
| 18. | Saražotā elektroenerģija | MWh |  |  |  |  |  |  |  |  |  |  |  |  |  |  |  |
| 19. | Tīklā nodotā elektroenerģija, tai skaitā: | MWh |  |  |  |  |  |  |  |  |  |  |  |  |  |  |  |
|  | 19.1. | Obligātā iepirkuma ietvaros pārdotā | MWh |  |  |  |  |  |  |  |  |  |  |  |  |  |  |  |
| 19.2 | Elektroenerģijas tirgū pārdotā | MWh |  |  |  |  |  |  |  |  |  |  |  |  |  |  |  |
| 20. | Pirktā elektroenerģija | MWh |  |  |  |  |  |  |  |  |  |  |  |  |  |  |  |
| 21. | Koģenerācijas iekārtas faktiskais kopējais lietderības koeficients3 |  |  |  |  |  |  |  |  |  |  |  |  |  |  |  |  |
| 22. | Par koģenerācijā saražotu atzīstamā elektroenerģija | MWh |  |  |  |  |  |  |  |  |  |  |  |  |  |  |  |
| 23. | Koģenerācijā saražotās elektroenerģijas pārdošanas cena | EUR/MWh |  |  |  |  |  |  |  |  |  |  |  |  |  |  |  |

Atzīmes par pievienotajiem pielikumiem (atzīmēt ar “X”):

|  |  |
| --- | --- |
|  | Neatkarīga akreditēta auditora ziņojums |
|  | Pārskata periodā spēkā esoša lietderīgās siltumenerģijas pārdošanas līguma kopija |
|  | Regulatora lēmuma kopija par siltumenerģijas tarifu (ja attiecas) |
|  | Dokumentu, kas apliecina ikmēneša pārdotās siltumenerģijas apjomu un cenu, kopijas |
|  | Apraksts par izmantotā kurināmā siltumspējas noteikšanu |
|  | Aprēķina piemērs par izmantotā kurināmā siltumspējas noteikšanu |
|  | Patērētā kurināmā uzskaites nodrošināšanai izmantoto mēraparātu vai mērlīdzekļu sistēmu uzskaitījums un darbības apraksts |
|  | Paskaidrojuma raksts par pārskata gadā veiktajām izmaiņām koģenerācijas elektrostacijā, cita starpā norādot koģenerācijas elektrostacijas elementus, ko attiecīgās izmaiņas skar |

Neatkarīga akreditēta auditora atzinums par koģenerācijas elektrostacijas atbilstību (atzīmēt ar “X” atbilstošo):

|  |
| --- |
|  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecina, ka Komersanta \_\_\_\_\_\_\_\_\_\_\_\_\_\_\_ 20\_\_. gada pārskatā iekļautie (norādītie) dati par* *saražoto elektroenerģiju un siltumenerģiju, pārdoto lietderīgo siltumenerģiju, elektroenerģijas pašpatēriņu, visa veida patērēto kurināmo un izmantoto koģenerācijas tehnoloģiju un kopējo uzstādīto elektrisko un siltuma jaudu ir korekti un nav pamatojuma to apšaubīšanai. Pārskats ir sagatavots atbilstoši Ministru kabineta 2009.gada 10.marta noteikumiem Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”*

|  |
| --- |
|  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir konstatējis neatbilstības Komersanta \_\_\_\_\_\_\_\_\_\_\_\_\_\_\_ 20\_\_. gada pārskatā*

Neatkarīgs akreditēts auditors \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4

 (paraksts, atšifrējums, amats)

Komersanta pilnvarotā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4

 (paraksts, atšifrējums, amats)

Datums \_\_\_\_\_\_\_\_\_\_\_\_\_\_\_\_\_\_\_\_\_\_4

Sagatavoja \_\_\_\_\_\_\_\_\_\_\_\_\_\_\_\_\_\_\_ tālruņa numurs\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts:\_\_\_\_\_\_\_\_\_\_\_\_\_\_\_\_\_

Piezīmes.

1 Jāsniedz informācija par tiem kurināmā veidiem, kuri faktiski ir patērēti. Gāzveida kurināmie norādāmi pēc dabasgāzes parauga. Beramie kurināmie (koksnes šķelda, skaidas, kubikmetros mērāma biomasa) norādāmi pēc koksnes šķeldas parauga. Citi kurināmā veidi norādāmi pēc degvieleļļas parauga.

2 Visas cenas un tarifi norādāmi bez PVN. Dabasgāzes tarifs un patēriņš jānorāda, ņemot vērā faktisko vai normatīvo zemāko siltumspēju, kas pēc iesniedzēja izvēles lietota informācijas tabulā.

3 Aprēķina, izmantojot Ministru kabineta 2009.gada 10.marta noteikumu Nr.221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” 29.1. apakšpunktā noteikto formulu.

4 Neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.”

1. Izteikt 8.pielikuma 2. tabulu šādā redakcijā:

“2. tabula

**“Koģenerācijas elektrostacijas personāla izmaksu par pilnu darba slodzi līmeņatzīmes”**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Gads** | **2007** | **2008** | **2009** | **2010** | **2011** | **2012** | **2013** | **2014** | **2015** |
| Personāla izmaksas 1 slodzei, EUR/mēn. | 1082 | 1140 | 1083 | 1143 | 1180 | 1237 | 1248 | 1310 | 1379 |
| **Gads** | **2016** | **2017** | **2018** | **2019** | **2020** | **2021** | **2022** | **2023** | **2024** |
| Personāla izmaksas 1 slodzei, EUR/mēn. | 1379 | 1396 | 1417 | 1438 | 1464 | 1490 | 1517 | 1544 | 1572 |
| **Gads** | **2025** | **2026** | **2027** | **2028** | **2029** | **2030** | **2031** | **2032** | **2033** |
| Personāla izmaksas 1 slodzei, EUR/mēn. | 1600 | 1629 | 1659 | 1688 | 1719 | 1750 | 1781 | 1813 | 1846 |
| **Gads** | **2034** | **2035** | **2036** | **2037** | **2038** | **2039** | **2040** |
| Personāla izmaksas 1 slodzei, EUR/mēn. | 1879 | 1913 | 1947 | 1982 | 2018 | 2054 | 2091 |

 ”

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka